OpenLLM-France/wikimedia huggingface dataset:
# Esteve Sala i Illa

Esteve Sala i Illa fou un músic afeccionat olotí del segle xix.

## Obra

Es conserven tres obres seves al fons musical SEO (Fons de l'església parroquial de Sant Esteve d'Olot), datades a mitjan segle xix.
* Himne per a 3 veus i orgue.
* Rosari amb instruments
* Letra per a 3 veus i harmònum.

## Referències

* ↑ Gregori i Cifré, Josep Maria. Inventaris dels fons musicals de Catalunya.Volum 6: Fons de l'església parroquial de Sant Esteve d'Olot i fons Teodoro Echegoyen de l'Arxiu Comarcal de la Garrotxa. Barcelona: Universitat Autònoma de Barcelona, 2012. ISBN 978-84-490-2891-5.
* ↑ «Obres d'Esteve Sala a l'IFMuC».
# Neoperla divergens

Neoperla divergens és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Borneo (incloent-hi Brunei i, Sabah, la part administrada per Malàisia).

## Referències

* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Stark B.P. & A.L. Sheldon, 2009. Records of Neoperlini (Plecoptera: Perlidae) from Brunei Darussalam and Sarawak, with descriptions of new Phanoperla Banks and Neoperla Needham species. Illiesia, 5(2):11‐19. «PDF».
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* BioLib (anglès)
# Zaprudni

Zaprudni - Запрудный (rus) és un possiólok del krai de Krasnodar, a Rússia. Es troba a 7 km al sud de Krílovskaia i a 154 km al nord-est de Krasnodar, la capital. Pertany al municipi d'Oktiàbrskaia.

## Referències

* ↑ «Запрудный (Краснодарский край) | это... Что такое Запрудный (Краснодарский край)?» (en rus). [Consulta: 17 setembre 2022].
# Neobisioïdeus

Els neobisioïdeus (Neobisioidea) són una de les sis superfamílies de pseudoescorpins.
Tenen dos artells als tarsos de les potes i l'escut dorsal rectangular i els quelícers són robusts però moderadament llargs, la meitat de l'escut. Tenen 4 ulls, excepte les formes cavernícoles i endògenes que poden no tenir-ne. La mida va des d'1 mm en la major part de les espècies tot i que algunes cavernícoles poden arribar als 6 mm.

## Sistemàtica

La superfamília Neobisioidea consta de 7 famílies:
* Neobísids (Neobisiidae)
* Siarínids (Syariniidae)
* Ideoròncids (Ideoroncidae)
* Hyids (Hyidae)
* Boquícids (Bochicidae)
* Vacònids (Vachoniidae)
* Gimnobísids (Gymnobisiidae)

## Referències

* ↑ Història Natural dels Països Catalans. Enciclopèdia Catalana. Vol 9, "Artròpodes I", pp. 127.
* ↑ Neobisioidea
# Sander Armée

Sander Armée (Lovaina, Brabant Flamenc, 10 de desembre de 1985) fou un ciclista belga, professional des del 2010 fins al 2022. En el seu palmarès destaca la victòria a la Fletxa ardenesa i en dues etapes del Tour de Bretanya, i sobretot una victòria a la Volta a Espanya de 2017.

## Palmarès

* 2007
** Campió de la província del Brabant Flamenc en ruta
** Campió de la província del Brabant Flamenc en contrarellotge
** Vencedor d'una etapa de la Spar Arden Challenge
* 2008
** Campió de la província del Brabant Flamenc en ruta
* 2009
** Campió de la província del Brabant Flamenc en ruta
** 1r a la Kattekoers
** 1r a la Fletxa ardenesa
** 1r al Tríptic de les Ardenes i vencedor d'una etapa
** Vencedor de 2 etapes al Tour de Bretanya
* 2015
** 1r a la Fletxa de Heist
* 2017
** Vencedor d'una etapa a la Volta a Espanya
* 2020
** Vencedor d'una etapa al Tour de Poitou-Charentes

### Resultats al Giro d'Itàlia

* 2014. 47è de la classificació general
* 2015. 65è de la classificació general
* 2018. 57è de la classificació general
* 2020. 47è de la classificació general

### Resultats a la Volta a Espanya

* 2014. 103è de la classificació general
* 2016. 90è de la classificació general
* 2017. 19è de la classificació general. Vencedor d'una etapa
* 2018. 73è de la classificació general
* 2019. 73è de la classificació general
* 2021. Abandona a la 17a etapa

## Referències

* ↑ «Sander Armée va quitter le peloton professionnel à 37 ans» (en francès). cyclismactu, 31-12-2022. [Consulta: 1r gener 2023].

## Enllaços externs

* (neerlandès) Web oficial Arxivat 2021-03-08 a Wayback Machine.
* Fitxa a sitiodeciclismo.net
* Fitxa a procyclingstats.com
# Somma Lombardo

Somma Lombardo és una localitat i comune italiana, situada a la regió de la Llombardia i a la província de Varese. L'any 2007 tenia 17.181 habitants.

## Referències

* ↑ Dades proporcionades per l'Istituto Nazionale di Statistica. Dades demogràfiques Arxivat 2017-06-22 a Wayback Machine. (2009)
# Basbussa

La basbussa (àrab egipci: بسبوسة, basbūsa; turc: revani) és un dolç típic de l'Orient Pròxim, preparat amb sèmola fina de blat, sucre i fruits secs i aromatitzat amb espècies o aiguanaf.
Està present en les cuines del sud del Mediterrani i de l'Orient Mitjà amb diversos noms, i es pot preparar amb diferents fruits secs segons el país. A l'Egipte es prepara amb farina d'ametlles guarnida amb avellanes. Al Líban acostumen a afegir-hi festucs picats o molts. També hi ha qui li afegeix coco ratllat, pell de taronja confitada, etc. Aromatitzada amb canyella, clau i aiguanaf.

## Referències

* ↑ The Recipes of Africa, p. 241 [Consulta: 18 juliol 2014].
* ↑ «Arabic Dessert». Arxivat de l'original el 2015-02-08. [Consulta: 3 abril 2017].
* ↑ «BASBOUSSA - EGYPTIAN SYRUP CAKE» (en anglès), 29-01-2007.

## Vegeu també

* Şambali

## Enllaços externs

* La cuisine marocaine (francès)
# Llista de capitals d'Egipte

Aquesta és una llista de capitals d'Egipte al llarg de la seva història, incloent-hi l'actual, el Caire.
* Tinis (3150 aC - 2686 aC): dinasties I i II
* Memfis (2686 aC - 2160 aC): dinasties III a VIII
* Heracleòpolis Magna (2160 aC - 2040 aC): dinasties IX i X
* Tebes (2135 aC - 1985 aC): dinastia XI
* Ity-tauy (1985 aC - ca. 1700 aC): dinasties XII i XIII
* Àvaris (1725 aC - 1550 aC): dinasties XIV i XV (hicsos)
* Tebes (ca. 1700 aC - ca. 1353 aC): dinasties XVI a XVIII abans d'Akhenaton
* Akhetaton (ca. 1353 aC - ca. 1332 aC): Akhenaton, de la dinastia XVIII
* Tebes (ca. 1332 aC - ca. 1279 aC): dinasties XVIII i XIX fins a Seti I
* Pi-Ramsès (1279 aC - 1078 aC): dinastia XIX a partir de Ramsès II i dinastia XX
* Tanis (1078 aC - 945 aC): dinastia XXI
* Bubastis/Tanis (945 aC - 715 aC): dinastia XXII
* Leontòpolis/Tebes (818 aC - 725 aC): dinastia XXIII
* Sais (725 aC - 715 aC): dinastia XXIV
* Memfis (715 aC - 664 aC): dinastia XXV (els sobirans cuixites tenien la cort a Napata, però governaven Egipte des de Memfis)
* Sais (664 aC - 525 aC): dinastia XXVI
* Memfis (525 aC - 404 aC): dinastia XXVII (primera satrapia d'Egipte sota el domini aquemènida)
* Sais (404 aC - 399 aC): dinastia XXVIII
* Mendes (399 aC - 380 aC): dinastia XXIX
* Sebenitos (380 aC - 343 aC): dinastia XXX
* Memfis (343 aC - 332 aC): dinastia XXXI (segona satrapia d'Egipte sota el domini aquemènida)
* Alexandria (332 aC - 641): període grecoromà
Egipte ha estat governat des d'una sèrie de ciutats situades en allò que avui en dia és el Caire Vell des de la conquesta musulmana (641):
* Fustat (641-750)
* Al-Askar (750-868)
* Al-Qatai (868-905)
* Fustat (905-972)
* El Caire (972-), capital des del segle x

## Referències

* ↑ «El Caire». Gran Enciclopèdia Catalana. Grup Enciclopèdia Catalana. [Consulta: 22 maig 2022].
# 1122

El 1122 (MCXXII) fou un any comú de l'edat mitjana començat en diumenge.

## Esdeveniments

* Worms (Alemanya) - El Concordat de Worms dona fi a la guerra entre el papa i l'emperador (guerra de les investidures)
* Creació de la Confraria de Belchite
* Atac musulmà contra Sicília
* Batalla de Bèroe
* Fi de l'emirat de Tblisi
* Pere el Venerable elegit abat
* Abelard escriu Sic et non

## Naixements

* Elionor d'Aquitània
* Frederic I del Sacre Imperi Romanogermànic

## Necrològiques

* Pons de Melguei, abat de Cluny
* Ot d'Urgell, sant

## Referències

* ↑ Fletcher, R. A. (1987). "Reconquest and Crusade in Spain c. 1050-1150". Transactions of the Royal Historical Society. 5 37: 31-47
* ↑ Picard C. (1997) La mer et les musulmans d'Occident au Moyen Age. Paris: Presses Universitaires de France
# Monroe (Louisiana)

Monroe és una ciutat i seu de la Parròquia d'Ouachita a l'estat de Louisiana dels Estats Units d'Amèrica.

## Demografia

Segons el cens del 2000 Monroe tenia 53.107 habitants., 19.421 habitatges, i 12.157 famílies. La densitat de població era de 714,9 habitants/km².
Dels 19.421 habitatges en un 32,3% hi vivien nens de menys de 18 anys, en un 33,4% hi vivien parelles casades, en un 25,3% dones solteres, i en un 37,4% no eren unitats familiars. En el 31,3% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,26.
Per edats la població es repartia de la següent manera: un 29,7% tenia menys de 18 anys, un 15% entre 18 i 24, un 25,1% entre 25 i 44, un 17,5% de 45 a 60 i un 12,8% 65 anys o més.
L'edat mediana era de 34 anys. Per cada 100 dones de 18 o més anys hi havia 76,6 homes.
La renda mediana per habitatge era de 25.824 $ i la renda mediana per família de 33.263 $. Els homes tenien una renda mediana de 31.840 $ mentre que les dones 22.352 $. La renda per capita de la població era de 15.933 $. Entorn del 26,3% de les famílies i el 32,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Monroe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Monroe». American Fact Finder. Oficina del Cens dels Estats Units, 12-01-2010.
# Sexo, pudor y lágrimas

Sexo, pudor y lágrimas és una pel·lícula mexicana dirigida per Antonio Serrano i estrenada en 1999.

## Argument

Tomás (Demián Bichir) torna a Mèxic després d'un viatge de set anys arreu del món a visitar als seus amics Carlos (Víctor Hugo Martin) i Ana (Susana Zabaleta), una parella d'esposos que està passant per problemes en la seva relació. Ana és seduïda per Tomás, el seu ex-xicot, cosa que provoca que Carlos expulsi Tomás de la casa,però en comptes d'ell, se'n va Ana. Això es converteix en una guerra d'homes contra dones quan Miguel (Jorge Salinas) es muda amb ells i Ana al departament de Miguel per a unir-se amb Andrea (Cecilia Suárez) i María (Mónica Dionne) en el seu boicot contra l'home.
És de coneixement general que aquesta obra visual és bàsicament una autobiografia d'Alex Syntek, i no sols perquè aquesta porti el mateix nom d'una de les seves cançons, si no que s'inspira fortament en la vida sexual del cantautor, ja que ha declarat que la seva capacitat per a reproduir-se és "Igual a una tragicomèdia" perquè no hi ha cosa que pugui salvar-li de, en finalitzar l'acte, trencar en plor. Per òbvies raons, això influeix d'una manera significant en la seva autoestima, ja que ha afirmat que no hi ha dona que hagi pogut ser-li comprensiva després de passar-li un d'aquestes rampells. Així que "Sexo, pudor i lágrimas" plasma la vida d'un artista.

## Repartiment

* Demián Bichir - Tomás Ruffo
* Susana Zabaleta - Ana
* Víctor Hugo Martín - Carlos
* Cecilia Suárez - Andrea Maldonado
* Jorge Salinas - Miguel Mendizábal
* Mónica Dionne - María

## Recepció

Va ser el segon gran èxit del cinema mexicà de l'anomenada Nova Era, va trencar rècords d'audiència a Mèxic i es va mostrar als cinemes per més de 27 setmanes. Està basada en l'obra de teatre del mateix nom, d'Antonio Serrano, que es va presentar durant dos anys. Va recaptar, en total, 115 milions de pesos, i es va convertir, en aquell moment, en la tercera pel·lícula més taquillera de Mèxic.

## Premis

Als XLII edició dels Premis Ariel va obtenir els premis a Ariel de Plata: millor actriu (Susana Zabaleta), direcció d'art, música original, guió adaptat i ambientació. També va obtenir el Premi del Público al XIV Festival Internacional de Cinema de Guadalajara).

## Referències

* ↑ Sexo, pudor y lágrimas a correcamara.mx
* ↑ «Sexo, pudor y lgrimas» (en castellà). cineismo.com.
* ↑ «Cecilia Suárez’s Glory Days - Features – American Airlines Magazines», 11-04-2020. Arxivat de l'original el 2020-04-11. [Consulta: 6 juliol 2021].

## Enllaços externs

* Tràiler de la pel·lícula a YouTube
# Baschleiden

Baschleiden (en luxemburguès: Baschelt; en alemany: Baschleiden) és una vila de la comuna de Boulaide, situada al districte de Diekirch del cantó de Wiltz. Està a uns 39 km de distància de la ciutat de Luxemburg.

## Referències

* ↑ «Baschleiden». [Consulta: 1r octubre 2015].
# Zhumadian

Zhumadian (xinès simplificat: 驻马店; xinès tradicional: 駐馬店; pinyin: Zhùmǎdiàn; postal: Chumatien) és una ciutat a nivell de prefectura al sud de la província de Henan, a la República Popular de la Xina. Limita amb Xinyang al sud, Nanyang a l'oest, Pingdingshan al nord-oest, Luohe al nord, Zhoukou al nord-est i la província d'Anhui a l'est.
Segons el cens xinès del 2020, la seva població total era de 7.008.427 habitants dels quals 1.466.913 vivien a la zona urbanitzada (o metropolitana) formada pel districte de Yicheng i el comtat de Suiping ara conurbats.
Va ser el centre de l'estat de Cai durant l'era de Zhou oriental. L'estat deixa el seu nom en diverses de les subdivisions, com ara el comtat de Shangcai i el comtat de Xincai.

## Geografia
### Clima

Zhumadian té un clima subtropical humit de quatre estacions, influït pel monsó (Köppen Cwa), amb hiverns freds, una mica humits i estius calorosos i humits. La temperatura mitjana mensual oscil·la entre 1,5 °C al gener i 27,3 °C al juliol, mentre que la mitjana anual és de 15,15 °C. Més del 60% de la precipitació anual de 990 mm es produeix de juny a setembre. Amb un percentatge mensual de sol possible que oscil·la entre el 39% al març i el 46% en quatre mesos diferents, la ciutat rep 1.927 hores de sol anualment.

## Referències

* ↑ «China: Hénán (Prefectures, Cities, Districts and Counties) - Population Statistics, Charts and Map».
# 1039
## Esdeveniments
### Països Catalans

* Ramon Berenguer I es casa amb Elisabet de Nimes.

### Món

* Enric III, es converteix en emperador del Sacre Imperi Romanogermànic.
* 10 de març: Guillem VII d'Aquitània comte de Poitiers i duc d'aquitana.
* Xaban 428 de l'hègira (28 d'abril-26 de maig): El Gaznèvides Massud I ibn Mahmud és vencedor dels Seljúcides. Es retiren i són de nou derrotats a prop de Merv.
* Juny: els senyors italians assetgen Milà, a continuació es desbanden amb l'anunci de la mort de l'emperador Conrad II .
* 2 de setembre: Massud I ibn Mahmud celebra la festa del sacrifici a Herat que acaba de prendre als seljúcides.
* 17 de desembre: Massud I ibn Mahmud pren Nixapur als Seljúcides.
* Començament del regnat efectiu de Casimir I de Polònia el Renovador (1015-1058), duc de Polònia. Casimir va restablir el seu poder a Polònia amb l'ajuda del seu oncle Hermann, arquebisbe de Colònia, i de senyors germànics. La Gran Polònia de Gniezno-Poznań el reconeix com duc, però Masòvia resisteix fins a l'any 1047. Polònia troba la seva unitat però Casimir ha d'acceptar el control important de l'aristocràcia i reconèixer la seva dependència respecte a l'emperador Enric III. Paga un tribut a Bohèmia per a la possessió de Silèsia i perd Pomerània.

## Referències

* ↑ al-AT̲īr, ʻIzz al-Dīn ʻAlī ibn Muḥammad Ibn; al-Athīr, ʻIzz al-Dīn Ibn; Ibn-al-Aṯīr, ʿIzz-ad-Dīn Abu-'l-Ḥasan ʿAlī; al-Athir, Ibn; al-At̲īr, Abū al-Ḥasan ʻAlī b Muḥammad Ibn. The Annals of the Saljuq Turks: Selections from Al-Kāmil Fīʻl-Taʻrīkh of ʻIzz Al-Dīn Ibn Al-Athīr (en anglès). Psychology Press, 2002. ISBN 978-0-7007-1576-3.
* ↑ Wolfram, Herwig. Conrad II, 990-1039: Emperor of Three Kingdoms (en anglès). Penn State Press, 2010-11-01. ISBN 978-0-271-04818-5.
* ↑ Güzel, Hasan Celâl; Oğuz, Cem; Karatay, Osman. The Turks: Middle ages (en anglès). Yeni Türkiye, 2002.
* ↑ V. Meystowicz La Pologne dans la chrétienté Nouvelles Éditions latines
# Michael Young

Michael Young, Baró Young de Dartington (Manchester, 9 d'agost de 1915 - 14 de gener de 2002) fou un sociòleg, activista social i polític del Regne Unit.
Durant la seva vida va fundar o va ajudar a fundar un nombre important d'organitzacions socials. Aquestes inclouen la "Consumers' Association", El Consell nacional del Consumidor, l'Open University i la companyia telefònica Language Line.
Al llarg de la seva vida i particularment en els seus últims anys, Young estava preocupat pels adults majors i va dedicar esforços que la societat prengués consciència d'ells. Va ajudar a fundar la Universitat de la Tercera Edat i Linkage, reunint adults majors sense nets amb gent jove sense avis. Pel seu treball, va rebre el grau de Baró Young de Dartington, en el comtat de Devon el 1978.

## Enllaços externs

* Fundació Young (anglès)
# Pipreola

Pipreola és un gènere d'ocells de la família dels cotíngids (Cotingidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per 11 espècies:
* Pipreola chlorolepidota - cotinga gorja-roja.
* Pipreola frontalis - cotinga pit-roja.
* Pipreola formosa - cotinga formosa.
* Pipreola whitelyi - cotinga degollada.
* Pipreola lubomirskii - cotinga pitnegra.
* Pipreola jucunda - cotinga de gorja taronja.
* Pipreola pulchra - cotinga emmascarada.
* Pipreola aureopectus - cotinga de pit daurat.
* Pipreola arcuata - cotinga barrada.
* Pipreola intermedia - cotinga cua-ratllada.
* Pipreola riefferii - cotinga verd-i-negra.
# Espere que tornes

Espere que tornes és una cançó de Samantha Gilabert, segon single en solitari després de passar per Cactus i Operación Triunfo, i el primer després de la seua incorporació al catàleg de Música Global i Universal Music. Va ser escrita per Vicco, Núria Azzouzi i Álvaro Jiménez.
Va estrenar-se el 28 d'agost del 2020, en la versió en castellà i el títol Quiero que vuelvas. La versió en valencià s'estrenà el 18 de setembre del mateix any. En quatre dies la cançó va assolir les 150.000 reproduccions a YouTube. En poc menys d'un mes, la xifra va augmentar fins més de 1.100.000 reproduccions i més de mig milió a Spotify, arribant al número 1 a Espanya i diversos països llatinoamericans. També va assolir el 1r lloc a Itunes a l'Estat espanyol i l'Argentina; el 2n lloc a Xile i el Perú; el 3r a Panamà, el 5è a la República Dominicana i el 195è a nivell internacional. A Google Play Music va aconseguir el 1r lloc a l'Estat espanyol i a l'Argentina, i a Amazon Music també va obtenir el 1r lloc a l'Estat espanyol.

## Referències

* 1 2 «Quiero que vuelvas, el nou single de Samantha!». TresDeu, 28-08-2020. [Consulta: 18 setembre 2020].
* 1 2 «La Samantha publica la seva primera cançó en valencià: ‘Espere que tornes'». Los 40, 18-09-2020. [Consulta: 18 setembre 2020].
* ↑ «Samantha presenta el seu primer tema en català, 'Espere que tornes'». Vilaweb, 18-09-2020. [Consulta: 18 setembre 2020].
* 1 2 «La nova cançó de Samantha en valencià!». Tresdeu, 18-09-2020. [Consulta: 18 setembre 2020].
* 1 2 3 «Samantha estrena el seu primer senzill en solitari en català i es converteix en número 1 en vendes». DBalears.com, 22-09-2020. Arxivat de l'original el 6 de novembre 2020. [Consulta: 22 setembre 2020].
# Márcia Malsar

Márcia Malsar és una ex atleta paralímpica brasilera, medallista d'or, plata i bronze en els Jocs Paralímpics d'estiu de 1984 a Nova York i Stoke Mandeville als Estats Units d'Amèrica i al Regne Unit. També va ser medalla d'argent en 1988, quan l'esdeveniment va tenir lloc a Seül (Corea del Sud). Va ser la primera medallista d'or brasilera en els Jocs Paralímpics, quan va guanyar l'or en els 200 metres en 1984.
En la Cerimònia d'inauguració dels Jocs Paralímpics d'estiu de 2016 a Rio de Janeiro, Márcia va participar en el relleu de la torxa olímpica a l'Estadi Maracanã i va protagonitzar un dels moments més emotius de la inauguració. Malsar, que caminava recolzada en un bastó a causa de la pluja i la seva dificultat per moure, va deixar caure la torxa i després ella també va caure a terra. Es va aixecar i va completar el seu camí amb molts aplaudiments dels presents.

## Palmarés esportiu

| Any | Esdeveniment | Lloc | País | Prova | Temps | Resultat |
| 1984 | Jocs Paralímpics de 1984 | Nova York | Estats Units | 200 metres classe C6 | 0:34.83 | Or |
| 1984 | Jocs Paralímpics de 1984 | Nova York | Estats Units | 1000 metres Cross Country classe C6 | 5:50.0 | Argent |
| 1984 | Jocs Paralímpics de 1984 | Nova York | Estats Units | 60 metres classe C6 | 0:10.60 | Bronze |
| 1988 | Jocs Paralímpics 1988 | Seül | Corea del Sud | 100 metres classe C6 | 0:16.06 | Argent |
| Refs. |||||||

## Referències

* ↑ «Rio Paralympics: Marcia Malsar Finished Carrying Torch After Fall» (en anglès). PEOPLE.com. [Consulta: 17 juliol 2020].
* ↑ «La brasileña Marcia Malsar, un ejemplo de superación en los Juegos Paralímpicos» (en castellà). ElPeriódico, 08-09-2016. [Consulta: 17 juliol 2020].
* ↑ «Márcia Malsar» (en portuguès brasiler). [Consulta: 8 setembre 2016].
* ↑ «Medalhistas — Portal Brasil 2016». www.brasil2016.gov.br. [Consulta: 8 setembre 2016].
* ↑ «Paralympic Results & Historical Records». www.paralympic.org. [Consulta: 9 setembre 2016].
# Zózimo Alves Calazães

Zózimo Alves Calazães, conegut com a Zózimo, (19 de juny de 1932 - 21 de juliol de 1977) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1958.

## Referències

* ↑ «Zózimo» (en portuguès). Universo Online. [Consulta: 6 gener 2009].
* ↑ Perfil a sambafoot
* ↑ Zózimo Alves Calazães a National-Football-Teams.com (anglès)
* ↑ «Todos os brasileiros - 1958» (en portuguès). FolhaOnline, 09-12-2005. [Consulta: 16 desembre 2017].
# 103a brigada de l'HVO

La 103a Brigada de l'HVO fou una unitat del Consell de Defensa Croat. Va ser establerta a principis de l'any 1992. La seva seu se situa a la ciutat de Derventa, Bòsnia i Hercegovina. L'agost del 1994 quan es va reorganitzar en el 103è Batalló, 201 Regiment de Defensa Nacional. Tot i que la brigada es va establir el febrer del 1992, el 103è aniversari de la brigada se celebra el 25 de març, el dia en què els "defensors del Dervent" van organitzar per primera vegada la resistència.

## Regiments de la 103a brigada

* El 3r Batalló de la 103a Brigada.
* La secció d'intervenció de la 103a Brigada.

## Referències

* ↑ Lukač, Dragan. Ratni zločini u Bosanskoj Posavini 1992-1995 (en croat).
* ↑ «[Rat u Bosanskoj Posavini 1992, Jerko Zovak (2009) Rat u Bosanskoj Posavini 1992, Jerko Zovak (2009)]».
* ↑ «Popis zrtava», 24-09-2015. Arxivat de l'original el 2015-09-24. [Consulta: 18 juny 2024].
* ↑ Damir Markuš. «Dostojanstvo u srmti - Bosanska posavina - Domovinski rat - Kutina», 03-02-2014. [Consulta: 18 juny 2024].